Die groep van 50 jeugdiges wat op die oomblik in China vasgekeer is, is almal in diens geneem deur Sanda Youth International – ŉ maatskappy wat jongmense werf om in die buiteland skool te hou. Hoewel die jeugdiges aanvanklik vir ŉ paar maande skoolgehou het, word hulle nou krimineel ondersoek deur die polisie omdat hulle glo nié die regte werksvisum, bekend as ŉ Z-visum, deur die werwingsmaatskappy toegeken is nie.
Opperman, wat deesdae ŉ beroep daarvan maak om die Chinese taal te onderrig en self ook in die noordooste van die land skoolgehou het, sê mits die regte stappe gevolg word, is só ŉ geleentheid om in die buiteland skool te gee ŉ oplossing vir baie jeugdiges wat nié onmiddellik werk in hul tuisland kry nie.
Opperman sê baie jong mense wat in die verlede al in die moeilikheid beland het, het aangevoer dat hul dokumente in Chinees aan hulle oorhandig is. Hy sê dís ŉ bloutjie wat jy nié moet loop nie.
“Vandag is dié programme baie gestruktureerd en jy hoef nie van een gesin se goedgesindheid afhanklik te wees soos wanneer jy au pair nie. Ek kan nie iemand sterker aanbeveel om Chinees aan te leer nie; en as jy dié geleentheid kry terwyl jy in China werk, gryp dit met albei hande aan.”
Nuwe wetgewing bepaal volgens Opperman dat jy nie permanent aangestel kan word vir ŉ Z-visum as jy nié minstens 24 jaar oud is of ŉ B-graad het nie. Hy sê hoewel daar distrikte is wat nie noodwendig die wetgewing so streng toepas nie, sou hy niemand aanraai om sonder daardie vereistes na China te gaan om skool te gee nie.
“As jy nié ŉ B-graad het nie en ook nie 24 jaar oud is nie, kan die skool dalk wél ŉ Z-visum reël, maar ek sou nie sommer iemand aanraai om dit te doen nie. Die ergste wat in so geval kan gebeur is waarskynlik dat jou visum teruggetrek kan word en jy sal gedeporteer word. Maar as jy op die regte plek is en met die regte dokumente werk sal jy nie in die moeilikheid beland nie.”
Opperman sê die belangrikste ding vir Suid-Afrikaners wat na China reis is om te onthou dat China nie vrylik toegang tot die internet bied soos Suid-Afrika nie. China het as’t ware ŉ intranet geskep wat in wese die land se internet geword het.
“Onthou; dis onwettig – dit kan dus nie goedgepraat word nie. Ek sou voorstel respekteer die basiese reëls en beginsels wat die regering stel,” sê hy.
Opperman sê baie mense sal ŉ kultuurskok in China ervaar. “Die verhouding tussen die onderwyser en die student is baie anders in China. Studente het meer respek vir gesag, en so moet die onderwyser ook respek hê vir die gesag wat bo hom of haar gestel is. Onthou ook jy gaan in ŉ omgewing waar jy waarskynlik nie die taal kan praat nie – en die skole wil dit hê want hoe meer Engels met die kinders gepraat word, hoe meer leer hulle.”
Steeds nie n slegte idee nie? Opperman jy meen dit is deel van die avontuur om gejaag te word deur die Chinese polisie? Ek dink nie so nie.
die korrekte Afrikaans vir die werk wat onderwyser doen, is SKOOLHOU, nie skool gee nie. Hier verlaat klaar al hoe meer Afrikaanssprekendes SA om in ander lande te gaan werk. So kan ons wat agterbly, asseblief bietjie moeite doen om darem die Afrikaans min of meer korrek te praat?
Ek stem saam…..hou maar by die tannies.Dis nie te se as n ou kan sing, kan hy ook praat nie. Hoeka nie n Steve aanhanger nie!
Ek is ‘ n groot Steve aanhanger en dit klink baie oulik. Sal verseker die humor waardeer ek in die verkeer vas sit.